recursal/SuperWikiNEXT-32B huggingface dataset:
**पोम्पेइ** इटली का एक प्रमुख नगर है।

इतिहास
======

शोधकर्ताओं का मानना है कि पोम्पेइ नगर छठी य सातवी शताब्दी मे स्थापित हुआ था। चौथी शतब्दी मे वह रोम के प्रभुत्व के नीचे आया और ८० ई पू मे वह एक रोमन कॉलोनी बन गया। जब तक इस नगर का विनाश हो चुका था, १६० साल बाद, इसकी अबादी ११००० आकलन की गयी थी और इस नगर मे जटिल पानी की व्यवस्था, एक अखाडा, व्यायामशाला और एक बंदरगाह था। उस विस्फोट ने पोम्पेइ को नष्ट किया और उसके सारे निवासियों को राख के टन के नीचे दफन कर दिया। मौलिक रूप से विनाश का सबूत प्लिनी द यंगर के खत से आया जिसने उस विस्फोट को दूर से देखा और अपने चाचा के मृत्यु को वर्णन करते हुए यह खत लिखा।

भूगोल
=====

१५०० सालों के लिये पोम्पेइ नगर गुम हो गया था पर इसका पुनराविष्कार १५९९ मे हुआ। २५० से अधिक सालों के लिये पोम्पेइ एक पर्यटन स्थल रह है। आज पोम्पेइ नगर इटली का सबसे जाना माना पर्यटन स्थल है। हर साल यहाँ पे लगभग २,५ करोड आगंतुकों आते जाते रहते हैं। पोम्पेइ नगर के खंडहर पोम्पेइ के अधुनिक उपनगरीय शहर के पास स्थित हैं। सरनो नदी के मुंह के उत्तर जो लावा के बहने से जो उभाडना हुई है उस पर खडा है। पोम्पेइ के नीचे जो वस्तुओं दफन है वो लगभग २००० वर्शों के लिये अच्छी तरीके से संरक्षित है। हवा और नमी के कम होने से वस्तुएं कोइ क्षेय के बिना भूमिगत रहते हैं।

पर्यटन
======

पोम्पेई दोनो प्रकृतिक और कृत्रिम ताकतों का विषय है जो तेजी से वृद्धी हुई गिरावट। अपक्षय, कटाव, रोशनी का अनावरण, जल क्षिती, खुदाई और पुनरनिर्माण के गरीब तरीके, पर्यटन, बर्बरता और चोरी चकारी आदी ने इस नगर की क्षिती की है। इस नगर के दो तिहाई की खोदना की है पर अवषेश तेज़ी से बिगडती जा रही है। संरक्षण की चिंता ने पुरातत्वविदों को लगातार परेशान किया है।पोम्पेइ मंउंट वेसुविस के ८ क।मि। दूर है। पोम्पेइ का अपोल्लो मंदिर दूस्री शतब्दी मे बनाया था जो नगर का सबसे जरूरी धार्मिक संरचना है।अब पोम्पेइ एक अधुनिक शहर बन गया है।

बाहरी कड़ियाँ
-------------

* पोम्पेई का खोया शहर: समय में जमे हुए एक विदेशी दुनिया की तस्वीरें
* इतिहास को तोड़ना: पोम्पेई
मुक्त ज्ञानकोश विकिपीडिया से
मुरैना जिले विकिपीडिया से. यह लेख जिले के बारे में है।देश भारत,राज्य मध्य प्रदेश प्रशासनिक प्रभाग चंबल मुख्यालय मुरैना तहसील 1. मुरैना, 2. अम्बाह 3.पोरसा, 4. जौरा, 5. सबलगडऔर 6. कैलारस सरकार • लोक सभा निर्वाचन क्षेत्रों मुरैना (श्योपुर जिले के साथ साझा) • विधानसभा सीटों 1. Sabalgarh, 2. Joura, 3. Sumawali, 4. मुरैना, 5. Dimani और 6. Ambah क्षेत्र • कुल 4998 किमी 2 (1930 वर्ग मील) जनसंख्या (2011) • कुल 1,965,137 • घनत्व 390 / km2 (1000 / वर्ग मील) • शहरी 22.56 जनसांख्यिकी • साक्षरता 72.1 • लिंग अनुपात 839 प्रमुख राजमार्ग NH3 वेबसाइट आधिकारिक वेबसाइट मुरैना जिले (हिन्दी: मुरैना जिला) मध्य प्रदेश के मध्य भारतीय राज्य के 51 जिलों में से एक है। नाम, मुरैना में mor + रैना से ली गई है मोर काफी पाया जाता है, जहां जगह का मतलब है। भारत में मोर की शायद सबसे बड़ी संख्या के लिए घर जा रहा है कि एक पहचान है जो मुरैना,। जिला चम्बल संभाग का हिस्सा है। मुरैना के शहर जिला और संभागीय मुख्यालयों है। जिला मुरैना से भोपाल, इंदौर, जबलपुर, ग्वालियर के बाद जनसंख्या के घनत्व में राज्य में पांचवां जिला है 1,965,137 2011 के रूप में की एक व्यापक रूप से छितरी हुई आबादी है। जिले के ज्यादातर खेत है, और वे मुरैना के भीतर गांवों के बारे में केवल 15% कनेक्ट हालांकि गाड़ियों, परिवहन के एक लोकप्रिय रूप है। मुरैना अपनी सरसों उत्पादन और मुख्यालय यहां स्थित सबसे प्रसिद्ध केएस ऑयल में से एक के लिए प्रसिद्ध है। इस क्षेत्र में गूजरों के कुछ गाओं है बाकी इक्का दुक्की अन्य जातियों के अलावा तोमरों का प्रभुत्व है। [1] धौर्रा के बारे में जानकारी = 1.बापु का पुरा 2.सिरस का पुरा 3.इमली का पुरा 4.बगिया 5ग़ूजरन पुरा 6ख़लक का पुरा 7अमर का पुरा.
खलक के पुरा से उत्तर में पाँडरी बाबा का मंदिर है ,जो वहाँ के लोगों में अति पूज्यनीय हैं। 
पोरसा से 13 km दूरी पर एक गाँव सिलावली है। जो पहले चम्बल नदी के किनारे बसा हुआ था। इस गाँव के पुराने मुखियों में जंजारी बाबा प्रमुख हैं। सिलावली वर्तमान में बीहड़ से निकलकर समतल जमीन पर बसा बहुत बड़ा गाँव है। इसके अन्तर्गत आने वाले छोटे -छोटे पुरा(हिस्से)निम्न हैं। -
नरे क पुरा(परिमालका पुरा),तिवरिया (पूते का पुरा),संकर जी का पुरा(चौधरी का पुरा),मंदिर का पुरा(रामनगर ),ताल का पुरा,दधिराम का पूरा,पेशगार कापुरा,आदर्शनगर ,चक्की पुरा,अज़ान का पुरा.
मंदिर पुरा के अंत में जंजारी बाबा का करीब 200 वर्ष पुराना कुंआ आज भी स्थित है। नीलकंठ महाराज का मंदिर भी इसी से 300 m की दूरी पर है।

सन्दर्भ
-------
परमाणु का आधुनिक मॉडल यह है कि परमाणु के केन्द्र में नाभिक होता है जिसमें न्यूट्रॉन और प्रोटॉन होते हैं, नाभिक का आकार परमाणु के आकार की तुलना में बहुत छोटा होता है, नाभिक के चारों ओर इलेक्ट्रॉनों का बादल होता है। 
रदरफोर्ड द्वारा प्रस्तुत किया गया परमाणु का मॉडल
**पारमाण्विक सिद्धान्त** के विकास में अनेक विचारकों ने भाग लिया है। प्राचीन विचारकों में डिमाक्राइटस और कणाद के नाम और आधुनिक विचारकों में न्यूटन, रदरफोर्ड और हाइज़न्बर्ग के नाम विशेष महत्व के हैं।

दैमोक्रितोस के अनुसार परमाणु परिमाण, आकार और स्थान में एक दूसरे से भिन्न हैं, परंतु इनमें गुणभेद नहीं। संयोग वियोग में गति आवश्यक है और गति अवकाश में ही हो सकती है। इसलिये परमाणुओं के अतिरिक्त अवकाश भी सत्ता का अंतिम अंश है। बोझिल होने के कारण परमाणु नीचे गिरते हैं; भारी परमाणु अधिक वेग से गिरते हैं और नीचे के हलके परमाणुओं से आ टकराते हैं। इस तरह परमाणुओं में संयोग होता है। 

न्यूटन ने परमाणुओं को भारी, ठोस और एकरस माना और उनमें गुणभेद को भी स्वीकार किया। परमाणु की सरलता चिरकाल तक मान्य रही; नवीन भौतिकी ने इसे अमान्य ठहराया है। 

रदरफोर्ड के अनुसार परमाणु एक नन्हा सा सौरमंडल है, जिसमें अनेक इलेक्ट्रान अत्यधिक वेग से केंद्र के गिर्द चक्कर लगा रहे हैं। हाइज़न्बर्ग का अनिर्णीतता का नियम एक और पुराने विचार को ठोकर लगाता है, इस नियम के अनुसार परमाणुओं के समूहों की दशा में नियम का शासन प्रतीत होता है, परंतु व्यक्तिगत क्रिया में परमाणु नियम की उपेक्षा करते हैं; इनकी गति अनिर्णीत है।

कणाद ने परमाणुओं में गुणभेद देखा। भौतिक द्रव्यों में गुणभेद है और इस भेद के कारण हमें रूप, रस, गंध, स्पर्श और शब्द का बोध होता है। संभवत:, सवेदनाओं के भेद ने उसे परमाणुओं में गुणभेद देखने को प्रेरणा की। नवीन विज्ञान कहता है कि कुछ तत्वों को छोड़ अन्य तत्वों के परमाणु अकेले नहीं मिलते, अपितु २, ३, ४ के समूहों में मिलते हैं। कणाद के विचार में परमाणुओं का मिलकर भी 'चतुरणुक' बनाना सृष्टि में मौलिक घटना है, इस संयोग का टूटना ही संहार या प्रलय है।

इतिहास
------

भारत में इस अवधारणा का आगमन कि द्रव्य अविभाज्य कणों से बना होता है, येशु के जन्म से पूर्व की अन्तिम शताब्दी में दार्शनिक चिन्तन के एक भाग की तरह हुआ । 600 ई°पू में जन्मे आचार्य कणाद जिनका वास्तविक नाम कश्यप था, पारमाण्विक सिद्धान्त के प्रस्तावक थे। उन्होंने अति सूक्ष्म अविभाज्य कणों के सिद्धान्त का प्रतिपादन किया। इन कणों को उन्होंने परमाणु नाम दिया। उन्होंने 'वैशेषिक सूत्र' पुस्तक लिखी। उनके अनुसार सभी पदार्थ छोटी एककों का समूह हैं, जिन्हें परमाणु कहते हैं। यह अनादि - अनन्त, अविभाज्य, गोलाकार, अति-गुणग्राही तथा मूल अवस्था में गतिशील होते हैं। उन्होंने स्पष्ट किया कि इस अकेली एकक का बोध मनुष्य की किसी भी ज्ञानेन्द्रिय द्वारा नहीं होता। कणाद ने यह भी बताया कि परमाणु अनेक प्रकार के होते हैं और पदार्थों के विभिन्न वर्गों के अनुसार इनमें भी भिन्नता होती है। उन्होंने कहा कि अन्य संयोजनों के अतिरिक्त दो या तीन परमाणु भी संयोजित हो सकते हैं। उन्होंने इस सिद्धान्त की अवधारणा जॉन डाल्टन से लगभग 2500 वर्ष पूर्व दे दी थी।

सन्दर्भ
-------

इन्हें भी देखें
---------------

* परमाणु
* रदरफोर्ड का परमाणु मॉडल
* बोर का परमाणु मॉडल

बाहरी कड़ियाँ
-------------

* Atomism by S. Mark Cohen.
* Atom: The Incredible World.
**बागोबोल मेनर** (स्वीडिश: *Baggböle herrgård*) ऊमे नदी पर बगोबोल पर स्थित एक मकान है। यह उत्तरी स्वीडन के शहिर ऊमेओ से 10 किलोमीटर की दूरी पर स्थित है। यह इमारत 1846 में बागोबोल सौ-मिल के मैनेजर के लिए बनाई गई थी।

इतिहास
------

यह इमारत 1846 में बागोबोल सौ-मिल के मैनेजर के लिए बनाई गई थी। इस इमारत का डिज़ाइन ऊमेओ के मंत्री जोहान ऐन्दर्ज़ लिंडर द्वारा बनाया गया था, जो एक लेखक और मंत्री होने के साथ-साथ एक भवन निर्माण शास्त्री भी थे। उसने इस इमारत का डिज़ाइन एंपायर स्टाइल में बनाया था।

निर्माण
-------

यह इमारत लकड़ी के फटों से बनाई गई थी जिनको सफेद रंग किया गया था तांकि इस इमारत को देखने से लगे कि यह एक पथर की इमारत है। दो मंजिलों पर 500 मीटर/वर्ग की जगह के साथ यह इलाके के सभ से बड़े घरों में से एक थी। इमारत का बाहरके हिस्से और अंदर वाले हिस्से की बहुत देख रेख रखी गई है। मगर, गार्डन और इस घर के साथ जुडी और इमारतें इतनी नहीं संभाली जा सकी, जिन में स्कूल, तबेला आदि शामिल थीं।

सन्दर्भ
-------

1. 1 2  Baggbole Mansion Archived 2014-05-17 at the Wayback Machine, Vasterbottens Museum, retrieved 26 मई 2014
2. ↑  *"Baggböle besöksområde"* Archived 2014-05-05 at the Wayback Machine. www.umea.se, retrieved 27 मई 2014
सारस तारामंडल जिसमें बेटा ग्रुईस 'β' द्वारा नामांकित तारा है
**बेटा ग्रुईस**, जिसके बायर नामांकन में भी यही नाम (β Gru या β Gruis) दर्ज है, आकाश में सारस तारामंडल का दूसरा सब से रोशन तारा है और पृथ्वी से दिखने वाले तारों में से ६०वाँ सब से रोशन तारा है। बेटा ग्रुईस हमसे १७० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.१३ है। यह एक परिवर्ती तारा है और इसकी चमक २.० और २.३ मैग्निट्यूड की सीमाओं के बीच बदलती रहती है।

वर्णन
-----

अल्फ़ा ग्रुईस एक M5 III श्रेणी का दानव तारा है। इसकी निहित चमक (निरपेक्ष कान्तिमान) सूरज की ३,८०० गुना है। इसका सतही तापमान ३,४०० कैल्विन अनुमानित किया गया है जो एक तारे के लिए काफ़ी कम है और जिस वजह से इसका रंग इतना लाल है। इस तारे के अध्ययन से यह संभव लगता है कि इसके केंद्र में नाभिकीय संलयन (न्यूक्लीयर फ्यूज़न) इंधन ख़त्म होने से ठप्प हो चुका है और यह केंद्र कार्बन और ऑक्सीजन का बना है।

इन्हें भी देखें
---------------

* दानव तारा
* सारस तारामंडल

सन्दर्भ
-------

1. 1 2  Grus Archived 2010-11-14 at the Wayback Machine, Universe Today
2. ↑  Tammy Plotner, Terry Mann. "The Night Sky Companion: A Yearly Guide to Sky-Watching". स्प्रिंगर, 2007. आई॰ऍस॰बी॰ऍन॰ 9780387716084.
बेटा पॅगासाई पर्णिन अश्व तारामंडल में 'β' के चिह्न द्वारा नामांकित तारा है
**बेटा पॅगासाई**, जिसका बायर नाम भी यही (β Pegasi या β Peg) है, पर्णिन अश्व तारामंडल के क्षेत्र में स्थित एक तारा है। यह पृथ्वी से दिखने वाले तारों में से ८५वाँ सब से रोशन तारा है। यह एक परिवर्ती तारा है और पृथ्वी से देखी गई इस तारे की चमक (सापेक्ष कान्तिमान) +२.३१ से +२.७४ मैग्नीट्यूड के दरम्यान बदलती रहती है। बेटा पॅगासाई हमसे लगभग १९९ प्रकाश वर्ष की दूरी पर स्थित है।

अन्य भाषाओँ में
---------------

बेटा पॅगासाई तारे को अंग्रेज़ी में "शीऐट" (Scheat) भी कहते हैं। अरबी में इसे "अल​-साएद" (الساعد‎) कहते हैं, जिसका अर्थ "टांग" है। ध्यान रहे कि "शीऐट" का पारम्परिक नाम एक अन्य तारे, डॅल्टा अक्वेरियाए (δ Aqr, δ Aquarii) के लिए भी इस्तेमाल किया जाता है, जिस से कभी-कभी असमंजस पैदा हो सकता है। पारम्परिक भारतीय खगोलशास्त्र में अल्फ़ा पॅगासाई और बेटा पॅगासाई को मिलाकर "पूर्वभाद्रपदा" नक्षत्र का नाम दिया जाता है, जिसका अर्थ है "पहले वाले ख़ुश क़दम"।

विवरण
-----

बेटा पॅगासाई M2.3 II-III श्रेणी का लाल दानव तारा है, जिसका द्रव्यमान हमारे सूरज के द्रव्यमान का लगभग ६ गुना लेकिन व्यास (डायामीटर) हमारे सूरज के व्यास का ९५ गुना है। इसकी तारे की निहित चमक (निरपेक्ष कान्तिमान) सूरज की लगभग १,५०० गुना है। इतना रोशन होने के बावजूद इसका सतही तापमान केवल ३,७०० कैल्विन अनुमानित किया गया है, जो काफ़ी कम है।

इन्हें भी देखें
---------------

* पर्णिन अश्व तारामंडल
* सबसे रोशन तारों की सूची
* लाल दानव

सन्दर्भ
-------
नासा के चंद्रा ऍक्स-रे दूरबीन से ली गई बेटा सॅटाए की तस्वीर
सीटस तारामंडल की एक तस्वीर जिसमें बेटा सॅटाए "β" के चिह्न वाला दाएँ नीचे की तरफ़ नामांकित तारा है
**बेटा सॅटाए**, जिसका बायर नाम भी यही (β Cet, β Ceti) है, सीटस तारामंडल का सब से रोशन तारा है और पृथ्वी से दिखने वाले सभी तारों में से ५०वाँ सब से रोशन तारा है। यह हमसे ९६ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०४ है। आकाश के जिस क्षेत्र में यह नज़र आता है उसमें और कोई रोशन तारे नहीं हैं, जिस वजह से इसे आसानी से देखा जा सकता है।

अन्य भाषाओं में
---------------

बेटा सॅटाए को अंग्रेज़ी में कभी-कभी "डॅनॅब काइटॉस" (Deneb Kaitos) कहा जाता है। यह नाम अरबी भाषा के "अल-ज़नब अल-केतोस अल-जनूब" (ألضنب ألقيتوس ألجنوب‎) से लिया गया है जिसका अर्थ "सीटस (व्हेल) की दक्षिणी दुम" है। इसे "डिफ़्डा" (Diphda) भी कहा जाता है। यह नाम भी अरबी से लिया गया है। अरबी में इसका नाम "अद-दफ़्दा अत-तानी" (الضفدع الثاني‎) था, जिसका अर्थ "दूसरा मेंढक" है। इस नाम के सन्दर्भ में "पहला मेंढक" मीनास्य तारा (उर्फ़ फ़ुमलहौत) था।

वर्णन
-----

बेटा सॅटाए एक K और G श्रेणियों के बीच का नारंगी दानव तारा है। औपचारिक रूप से इसे K0 III की श्रेणी दी गई है। इसकी सतह का तापमान लगभग ४,८०० कैल्विन अनुमानित किया गया है जो हमारे सूरज से ज़रा कम है। इसका द्रव्यमान हमारे सूरज के द्रव्यमान का ३ गुना है, लेकिन व्यास (डायामीटर) सूरज के व्यास का १७ गुना है। इसकी निहित चमक (निरपेक्ष कान्तिमान) हमारी सूरज की चमक की १४५ गुना अनुमानित की गई है। इस तारे की उम्र लगभग १० करोड़ वर्ष है। इसके अध्ययन से प्रतीत होता है कि कभी यह एक मुख्य अनुक्रम तारा हुआ करता था जो अब फूल रहा है और भविष्य में एक लाल दानव तारा बन जाएगा।

इन्हें भी देखें
---------------

* दानव तारा
* सीटस तारामंडल

सन्दर्भ
-------

1. ↑   van Leeuwen, F. (2007). "HIP 3419". *Hipparcos, the New Reduction*.
2. ↑  Allen, R. H. (1963). *Star Names: Their Lore and Meaning* (Reprint संस्करण). New York: Dover Publications Inc. पृ॰ 163. आई॰ऍस॰बी॰ऍन॰ 0486210790.
**बडन मैमोरियल चर्च** भारत के उत्तराखण्ड राज्य के अल्मोड़ा नगर में स्थित एक मेथोडिस्ट गिरिजाघर है। २ मार्च १८९७ को यह बनकर तैयार हुआ था। यह गिरजाघर रोमन इंग्लिश शैली का बना हुआ है। इसकी विशेषता यह है कि फ्रांस में सृजित गोथिक (इंडो-यूरोपियन) शैली के इस चर्च का निर्माण पूरी तरह स्थानीय पत्थरों से किया गया है। यह गिरिजाघर एलआर साह मार्ग में जागनाथ के समीप मल्ला कसून में स्थित है। यहां से नगर के चारों ओर का दृश्य दिखाई देता है। चर्च भवन करीब ३० मीटर ऊंचा तथा ४० मीटर लंबा है। इस गिरजाघर में ३०० से अधिक लोग एक साथ बैठकर प्रार्थना कर सकते हैं। गिरजाघर परिसर करीब छह नाली भूमि में फैला हुआ है।

सन्दर्भ
-------

* "बडन मेमोरियल चर्च वास्तुकला का अद्भुद नमूना". बागेश्वर: अमर उजाला. १८ दिसंबर २०१२. मूल से 28 दिसंबर 2017 को पुरालेखित. अभिगमन तिथि २८ दिसम्बर २०१७.

* "सौंदर्य खो रहा एतिहासिक बडन चर्च". अल्मोड़ा: दैनिक जागरण. २३ दिसम्बर २०१५. मूल से 28 दिसंबर 2017 को पुरालेखित. अभिगमन तिथि २८ दिसम्बर २०१७.

* "आज भी नगर की शान है 119 साल पुराना चर्च". अल्मोड़ा: अमर उजाला. २४ दिसंबर २०१६. मूल से 28 दिसंबर 2017 को पुरालेखित. अभिगमन तिथि २८ दिसम्बर २०१७.
बाथौ ध्वज
बड़ो लोगों जिस धर्म का पालन करते हैं उसका नाम **बाथौ** है। 'बाथौ' शब्द का अर्थ है, 'पाँच सिद्धान्त' । ये पाँच सिद्धान्त ये हैं- 'बार' (वायु), 'सान' (सूर्य), 'हा' (पृथ्वी), 'दै' (जल) तथा 'अख्रां' (गगन)। वर्तमान काल में बोड़ो समाज अपने प्राचीन धर्म, दर्शन और परम्परा को मानते हुये अपनी संस्कृति को जीवित किये रखा है। 'बाथौ' या 'बाथौबोराइ' इनके प्रधान देवता हैं। कुछ अन्य देवता भी हैं किन्तु बाथौ को परमेश्वर माना जाता है। 

बाथौ धर्म के अन्तर्गत कई प्रकार के उत्सवों का आयोजन किया जाता है जिसमें से एक खेराई उत्सव है। खेराई उत्सव हो या अन्य उत्सव वेसारे कृषि से ही सम्बन्धित होते है। खेराई उत्सव बोड़ो ध्रर्म के अन्तर्गत मनाया जाने वाला एक विस्तृत एवं खर्चीला पूजा विधान है। खेराई उत्सव में नर्तकी, ओझा या पुरोहित, वाद्य यन्त्र, औजार आदि काफी चीजों की आवश्यकता होती है। उत्सव के आयोजन के दौरान उक्त सभी वस्तुयें अपनी भूमिका का निर्धारित करता है। खेराई एक बलि विधान से सम्बन्धित उत्सव है इसमें कई सारे जीव-जन्तुओं की देवताओं को प्रसन्न करने के फलस्वरुप उनकी बलि दी जाती है। ओझा (पुरोहित) इस उत्सव के समय दैवधुनि को विशेष प्रकार से प्रयोग में लाते है कि क्योकि ऐसी धारणा है कि दैवधुनि के माध्यम से वह (पुरोहित) देव-देवियों के साथ सम्वाद स्थापित करता है ताकि उन्हें धरती पर आवाहन कर समस्त मानव जाति में शांति और प्रसन्नता के वातावरण को प्रवाहित किया जा सके। यह उत्सव एक प्रकार से प्रकृति के साथ विशेष रुप से जुड़ा हुआ है। इस उत्सव के माध्यम से जिन-जिन देवताओं की पूजा की उनमें से प्रायः प्रकृति की शक्ति के रुप ग्रहण किया जा सकता है।

बाहरी कड़ियाँ
-------------

* बोड़ो जनजातियों का धार्मिक एवं आध्यात्मिक विश्वास
* पूर्वोत्तर आदिवासी सृजन[*मृत कड़ियाँ*]
उत्तरी भारत और बांग्लादेश के ऊपर एअरोसोल प्रदूषण- नासा**बादल संघनन नाभिक** या **संघनन का नाभिक** (अंग्रेजी: Cloud condensation nuclei) [या **मेघांकुर**(मेघ के अंकुर)] वो छोटे कण (आमतौर पर 0.2 μm या बादल की बूदों के आकार का 1/100 वां भाग) होते हैं जिन पर, बादल की छोटी बूंदें आपस में जुड़कर एक बड़ी बूंद का निर्माण करती हैं। जल को वाष्प से द्रव अवस्था प्राप्त करने के लिए एक गैर-गैस सतह की आवश्यकता होती है और वातावरण में, यह सतह बादल संघनन नाभिक उपलब्ध कराते हैं। जब कोई बादल संघनन नाभिक मौजूद नहीं होता तो भी, जल वाष्प को 0° सेल्सियस (32 °F) से नीचे परमशीतल किया जा सकता है ताकि बूंदों का स्वत: निर्माण हो सके (यह उपपरमाण्विक कणों का पता लगाने के लिए प्रयुक्त बादल कक्ष तकनीक का आधार है)। हिमांक से ऊपर के तापमान में बूंदों के निर्माण के लिए वायु की परमसंतृप्ता 400% के आसपास होनी चाहिए। बादल संघनन नाभिक ही मेघांकुर की अवधारणा का आधार है, जिसके अंतर्गत वर्षा करवाने के लिए वायु में मेघांकुर छोड़े जाते हैं।

आकार, प्रचुरता और रचना
----------------------

सन्दर्भ
-------

इन्हें भी देखें
---------------

बाहरी कड़ियाँ
-------------
निर्देशांक: 33°30′45″N 75°11′50″E﻿ / ﻿33.5124345°N 75.1970923°E﻿ / 33.5124345; 75.1970923

**पीर पंजाल रेल सुरंग** (Pir Panjal Railway Tunnel) या **बनिहाल रेल सुरंग** (Banihal railway tunnel) एक 11.215 किमी (7 मील) लम्बी रेल सुरंग है जो भारत के जम्मू और कश्मीर राज्य के बनिहाल क़स्बे से उत्तर में हिमालय की पीर पंजाल पर्वतमाला से निकलती है। इसका निर्माण 26 जून 2013 को पूरा हुआ और इसपर रेल सेवाएँ 27 जून 2013 को शुरु हो गई।
यह सुरंग ऑस्ट्रिया की भूगर्भीय तकनीक एवं मृदा विज्ञान से बनी भारत की पहली सुरंग है।पीर पंजाल लंबाई के आधार पर एशिया की दूसरी सबसे बड़ी सुरंग है।

निर्देशांक
----------

सुरंग का उत्तरी मुख 33°33′42″N 75°11′56″E﻿ / ﻿33.5617942°N 75.1988626°E﻿ / 33.5617942; 75.1988626 निर्देशांक पर और दक्षिणी मुख 33°27′48″N 75°11′38″E﻿ / ﻿33.463203°N 75.193992°E﻿ / 33.463203; 75.193992 निर्देशांक पर है।

लम्बाई और ऊँचाई
---------------

इस 11.215 किमी लम्बी सुरंग की औसत ऊँचाई 1,760 मीटर (5,770 फ़ुट) है, यानि पहले से सड़क मार्ग पर स्थित जवाहर सुरंग से लगभग 440 मीटर (1,440 फ़ुट) नीचे। सुरंग 8.40 मीटर चौड़ी और 7.39 मीटर ऊँची है। इसमें रेल पटरी के साथ-साथ एक 3 मीटर चौड़ी सड़क भी है जिसपर आवश्यकता पड़ने पर रेल पटरी की देखभाल के लिए एवं सुरंग के भीतर आपातकालीन सहायता पहुँचाने के लिए वाहन चलाया जा सकता है। यह भारत की सबसे लम्बी रेल सुरंग है और एशिया की चौथी सबसे लम्बी। जापान की 53.85 किमी लम्बी सेइकान सुरंग (Seikan Tunnel), चीन की 28 किमी लम्बी ताइहांग सुरंग (Taihang Tunnel) और चीन ही की 21 किमी लम्बी लुलियांगशान सुरंग (Luliangshan Tunnel) इस से लम्बी हैं। औसत रफ़्तार पर पीर पंजाल रेल सुरंग से रेलगाड़ी निकलने में 9 मिनट 30 सैकिंड लगते हैं।

इन्हें भी देखें
---------------

* जम्मू-बारामूला रेलमार्ग
* जवाहर सुरंग
* पीर पंजाल पर्वतमाला
* जवाहर सुरंग
* बनिहाल क़ाज़ीगुंड रोड सुरंग
* नन्दनी सुरंगें

सन्दर्भ
-------

1. ↑  Katariya, Meenu (2018-04-23). "10 Spectacular Projects In India That Are Nothing Short Of Engineering Marvels". *www.scoopwhoop.com* (English में). अभिगमन तिथि 2020-01-10.सीएस1 रखरखाव: नामालूम भाषा (link)
2. ↑  SrinagarDecember 28, Naseer Ganai; December 29, 2012UPDATED:; Ist, 2012 00:09. "Indian Railways makes history, runs train through Asia's second longest tunnel". *India Today* (अंग्रेज़ी में). अभिगमन तिथि 2021-08-09.सीएस1 रखरखाव: फालतू चिह्न (link)
3. ↑  "J & K Project Brief". *usbrl.org*. मूल से 4 मार्च 2017 को पुरालेखित.
4. ↑  "India's longest railway tunnel unveiled in Jammu & Kashmir". The Times of India. 14 October 2011. मूल से 3 दिसंबर 2013 को पुरालेखित. अभिगमन तिथि 14 October 2011.
5. ↑  "Railways' Himalayan Blunder". Tehelka Magazine, Vol 8, Issue 32. 13 Aug 2011. मूल से 19 सितंबर 2012 को पुरालेखित. अभिगमन तिथि 4 अप्रैल 2017.
**पीरो प्रेमण** (जन्म अनुमान 1832 - 1882) को पंजाबी भाषा की पहिली कवित्री माना जाता है। उनका ज़िक्र पहली बार डा दविंदर सिंह ने अपने शोध पात्र में किया था।

जीवन
----

पीरो के जन्म के बर४ए में बहुत कम जानकारी मिलती है। पकिस्तान के लेखक श्री इकबाल कैसर के अनुसार उनका जन्म की फ़कीर के घर में उन्नसवीं सदी में हुआ था और उसकी माँ की बाद में जल्दी ही मृत्यु हो गई थी। पीरो के पिता ने ही उसका पालन पोषण किया और वह पीरो को अलग अलग धार्मिक स्थानों पर ले जाया करते थे .बाद में उसके पिता की शादी लाहौर के किसी व्यक्ति के साथ कर दी। लेकिन उसके शौहर ने पीरो को पाकिस्तान के  हीरा मणडी नामक तवाएफ बाज़ार में बेच दिया था।  परंतू वहां से वह बच निकली और पाकिस्तान के एक नगर कसूर में स्थित गुलाब दास  के डेरे में चली गई

काव्य रचनाएँ
------------

पीरो की 160 काफीयां मिलतीं है। पीरो की हस्त लिखतें गुलाब दासी पंथ  के मौजूदा गद्दी नशीन श्री वजिंदर कुमार के पास है जो भारत के हरियाणा राज्य में रहते हैं। लाहौर के रहने वाले श्री इकबाल कैसर के पास इन लिखतों की फोटो कापी उपलब्ध है।

सन्दर्भ
-------

1. 1 2  "Together forever - Haroon Khalid, gets to the bottom of a joint grave in Punjab". मूल से 22 अक्तूबर 2013 को पुरालेखित. अभिगमन तिथि 10 दिसंबर 2015.
निर्देशांक: 29°17′N 53°01′E﻿ / ﻿29.29°N 53.02°E﻿ / 29.29; 53.02

**पीलवा** राजस्थान के जोधपुर जिले में स्थित देचू तहसील का एक गाँव तथा वाया है। गांव में लोकदेवता श्री दादोसा बगतसिंह जी का मंदिर है जहाँ हर पूर्णिमा को मेला भरता हैं। तथा वीर शहीद मनोहर सिंह जी का शहीद स्मारक मुख्य बस स्टेण्ड पर बना हुआ हैं। वीर शहीद मनोहर सिंह जी भारत-पाक युद्ध 1971 कों वीरगति कों प्राप्त हुए। दूर दूर से श्रद्धालु यहाँ धोक लगाने आते हैं। लोहावट भोजकोर,गिलाकौर,देचू,दंयाकोर सुखमंडला इत्यादि इनके पड़ौसी गाँव है। गाँव का पिन कोड 342309 है। 

**वीर शहीद**:-

**अमर शहीद मनोहर सिंह जी पुत्र श्री जोधसिंह जी संक्षिप्त परिचय**

शौर्य की सरजमी जोधपुर जिले की देचू तहसील के पीलवा गांव में 18 मार्च 1943 को श्रीमती किशन कंवर जी की कोख से श्री मनोहर सिंह जी का जन्म हुआ, इनके पिता का नाम श्री जोध सिंह जी था।

  13 नवंबर 1958 कों श्री मनोहर सिंह जी भारतीय सेना में भर्ती हुए। जोधपुर जिले के भेड़ गाँव के ठाकुर श्री धुड़ सिंह जी भाटी की पुत्री श्रीमती हवा कंवर जी के साथ श्री मनोहर सिंह जी का विवाह हुआ।

भारत-पाक युद्ध के दौरान 13 राजपूताना राइफल्स के जाबांज सिपाही मनोहर सिंह जी 03 नवंबर 1971 को असाधारण शौर्य व पराक्रम का परिचय देते हुए वीरगति को प्राप्त हुए।

सौजन्य:- कुलदीप सिंह चम्पावत, वीर शहीद वेलफेयर संस्था राजस्थान

सन्दर्भ
-------

1. ↑  "संग्रहीत प्रति". मूल से 5 मार्च 2016 को पुरालेखित. अभिगमन तिथि 6 मई 2015.

यूको बैंक पीलवा
**बड़ा निकोबार** (Great Nicobar), जिसे दक्षिण निकोबारी भाषा में **टोकिओंग लोंग** या केवल **लोओंग** कहा जाता है, भारत के निकोबार दमन द्वीपसमूह का एक द्वीप है। यह निकोबार द्वीपसमूह का दक्षिणतम द्वीप है और इसका सबसे दक्षिणी बिन्दु "इंदिरा पोइंट" कहलाता है और वह भारत का सबसे दक्षिणी बिन्दु भी है। द्वीप का लगभग ८५% क्षेत्रफल भारत सरकार द्वारा बड़ा निकोबार जैवमण्डल आरक्षित क्षेत्र नामक संरक्षित क्षेत्र घोषित किया जा चुका है।

स्थलाकृति
---------

द्वीप पर कई नदियाँ हैं, जिनमें आलेक्सान्ड्रा नदी, अमृत कौर नदी, डागमार नदी और गैलेथिआ नदी शामिल हैं। पूरे द्वीप पर उत्तर-से-दक्षिण की ओर ढलान होने से अधिकांश नदियाँ दक्षिणपश्चिमी दिशा में बहती हैं। द्वीप पर छोटे टीले-पहाड़ बिछे हुए हैं और एक मुख्य श्रेणी उत्तर-दक्षिण दिशा में खड़ी है जिसमें द्वीप का सबसे ऊँचा पहाड़ - ६४२ मीटर ऊँचा थुलियर पर्वत - स्थित है।

वन्य प्राणी
-----------

बड़े निकोबार पर कई प्राणी हैं जो, निकोबार के सिवाय, विश्व में कहीं मिलते। इनमें निकोबारी झाड़मुर्गी (Megapodius nicobariensis), केकड़े खाने वाला निकोबारी लम्बी पूँछ बंदर (Macaca fascicularis umbrosa), खारे पानी का मगरमच्छ (Crocodylus porosus), विशाल चमड़ापीठ समुद्री कछुआ (Dermochelys coriacea), मलयई डिब्बा कछुआ (Cuora amboinensis), निकोबारी झाड़छछून्दर (Tupaia nicobarica), जालीदार अजगर (Python reticulatus) और नारियल केकड़ा (Birgus latro) शामिल हैं।

इन्हें भी देखें
---------------

* इंदिरा पोइंट
* कत्चल द्वीप
* निकोबार द्वीपसमूह

सन्दर्भ
-------

1. ↑  "Islands of Andaman and Nicobar Islands (India)". UN. मूल से 17 जून 2014 को पुरालेखित. अभिगमन तिथि 9 July 2014.
2. ↑  Shyam Singh Shashi (2005), *Encyclopaedia of Indian Tribes*, Anmol Publications Pvt Ltd, आई॰ऍस॰बी॰ऍन॰ 81-7041-836-4, *... The main hill range runs from the north to south. Average height of the hills is 300m to 400m. The highest peak is Mount Thullier ...*
**बड़ा मॅजलॅनिक बादल** (ब॰मॅ॰बा॰) एक बेढंगी गैलेक्सी है जो हमारी अपनी गैलेक्सी, आकाशगंगा, की उपग्रह है। यह पृथ्वी से क़रीब १६०,००० प्रकाश-वर्ष दूर है और आकाशगंगा से तीसरी सब से समीप वाली गैलेक्सी है। इसका कुल द्रव्यमान (मास) हमारे सूरज से लगभग १० अरब गुना है और इसका व्यास (डायामीटर) १४,००० प्रकाश-वर्ष है। तुलना के लिए आकाशगंगा का द्रव्यमान बड़े मॅजलॅनिक बादल से सौ गुना अधिक है और उसका व्यास १००,००० प्रकाश-वर्ष है। आसपास की ३० गैलेक्सियों के स्थानीय समूह में ब॰मॅ॰बा॰ एण्ड्रोमेडा, आकाशगंगा और ट्राऐन्गुलम के बाद चौथी सब से बड़ी गैलेक्सी है।

आकार
----

वैज्ञानिक मानते हैं के युगों पहले ब॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। ब॰मॅ॰बा॰ में अभी भी एक केन्द्रीय डंडा और एक भुजा है, लेकिन इनका आकार काफ़ी टेढ़ा-मेढ़ा हो गया है।

बनावट
-----

अन्य बेढंगी गैलेक्सियों की तरह ब॰मॅ॰बा॰ भी धूल और गैस से भरपूर है और इसमें नए तारे बड़ी तादाद में जन्म ले रहे हैं। स्थानीय समूह का सब से सक्रीय तारे जन्मने का क्षेत्र, टरैन्ट्यूला निहारिका (नेब्युला) इसी गैलेक्सी में स्थित है।

अन्य भाषाओँ में
---------------

अंग्रेज़ी में "बड़े मॅजलॅनिक बादल" को "लार्ज मॅजलॅनिक क्लाउड" (Large Magellanic Cloud) कहते हैं।

इन्हें भी देखें
---------------

* मॅजलॅनिक बादल
* बेढंगी गैलेक्सी
* डंडीय सर्पिल गैलेक्सी
**बाजना** (Bajna) भारत के उत्तर प्रदेश राज्य के मथुरा ज़िले में स्थित एक कस्बा है।

जाति
----

जाट, ब्राह्मण, धोबी, मनिहार, बैरागी, कंजर, जाटव, 

खटीक, बाल्मीकि ,वैैैैश्य, पृजापति, बढ़ई

भूगोल
-----

बाजना की औसत ऊंचाई 183 मीटर (600 फुट) है। बाजना नगर पंचायत 1,343 से अधिक घरों की कुल प्रशासन है जो कि बुनियादी सुविधाओं जैसे पानी और सीवरेज की आपूर्ति कराती है। इसे नगर पंचायत की सीमा के भीतर सड़कों का निर्माण करने और अपने अधिकार क्षेत्र में आने वाले संपत्तियों पर कर लगाने के लिए भी अधिकृत किया गया है।

जनसांख्यिकी
-----------

2001 में भारत की जनगणना के अनुसार, बाजना की आबादी 7031 थी। कुल आबादी में पुरुष की आबादी 54 प्रतिशत और महिला की आबादी 46 प्रतिशत थी। बाजना की एक औसत साक्षरता दर 58% है, 59.5% के राष्ट्रीय औसत से कम; पुरुषों के 65% और साक्षर महिलाओं के 35% के साथ।
जनसंख्या का 18% उम्र में 6 वर्ष से कम है।

आस पास के शहर
-------------

अलीगढ़, खैर, मथुरा, नोएडा

### आस-पास के गांव

बाजना से लगभग 5 किमी दूर उत्तर में निम्न गाँव है। मुडिलिया, एदलगढ़ी, जटपुरा, अहमदपुर, बदौठ, इनायतपुर, मानपुर भी गांव के पास में हैं। 

चॉदपुर खुर्द, अवाखेडा, बाघई(कटैलिया),कौलाना

  

कौलाना,

मानागढी, रामगढी,

इन्हें भी देखें
---------------

* मथुरा ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 2004-06-16 को पुरालेखित. अभिगमन तिथि 2008-11-01.
**भृगुसंहिता** ज्योतिष का एक संस्कृत ग्रन्थ है। इसके रचयिता महर्षि भृगु हैं जो वैदिक काल के सात ऋषियों में से एक हैं।

भृगु संहिता महर्षि भृगु और उनके पुत्र शुक्राचार्य के बीच संपन्न हुए वार्तालाप के रूप में है। उसकी भाषा-शैली गीता में भगवान श्रीकृष्ण और अर्जुन के मध्य हुए संवाद जैसी है। हर बार आचार्य शुक्र एक ही सवाल पूछते हैं- "वद् नाथ दयासिन्धो जन्मलग्नशुभाशुभम् । येन विज्ञानमात्रेण त्रिकालज्ञो भविष्यति ॥"

रचना सम्बन्धी पौराणिक कथा
-------------------------

पौराणिक मान्यता के अनुसार, त्रिदेवों में कौन श्रेष्ठ है, इसकी परीक्षा के लिए जब महर्षि भृगु ने श्रीविष्णु के वक्षस्थल पर प्रहार किया, तो पास बैठी विष्णुपत्नी (माँ महालक्ष्मी) ने भृगु जी को श्राप दे दिया कि अब वे किसी ब्राह्मण के घर निवास नहीं करेंगी और सरस्वती पुत्र ब्राह्मण सदैव दरिद्र ही रहेंगे। अनुश्रुति है कि उस समय महर्षि भृगृ की रचना ‘ज्योतिष संहिता’ अपनी पूर्णता के अंतिम चरण पर थी, इसलिए उन्होंने कह दिया.. ‘देवी लक्ष्मी, आपके कथन को यह ग्रंथ निरर्थक कर देगा।’ लेकिन महालक्ष्मी ने भृगुजी को सचेत किया कि इसके फलादेश की सत्यता आधी रह जाएगी। लक्ष्मी के इन वचनों ने महर्षि भृगु के अहंकार को झकझोर दिया। वे लक्ष्मी को श्राप दें, इससे पहले श्रीविष्णु ने महर्षि भृगु से कहा, ‘महर्षि आप शान्त हों! आप एक नए संहिता ग्रंथ की रचना करें। इस कार्य के लिए मैं आपको दिव्य दृष्टि देता हूं।’ तब तक माँ लक्ष्मी का भी क्रोध शान्त हो गया था और उन्हें यह भी ज्ञात हो गया कि महर्षि ने पद प्रहार अपमान की दृष्टि से नहीं अपितु परीक्षा के लिए ही किया था।

श्रीविष्णु के कथनानुसार, महर्षि भृगु ने जिस संहिता ग्रंथ की रचना की वही जगत में ‘भृगुसंहिता’ के नाम से प्रसिद्ध हुआ। जातक के भूत, भविष्य और वर्तमान की संपूर्ण जानकारी देने वाला यह ग्रंथ भृगु और उनके पुत्र शुक्र के बीच हुए प्रश्नोत्तर के रूप में है।

सन्दर्भ
-------

इन्हें भी देखें
---------------

* भारतीय ज्योतिष
* भारतीय ज्योतिषी

बाहरी कड़ियाँ
-------------

* **भृगुसंहिता** (संस्कृत विकिस्रोत)
* मानवता के भविष्य की भविष्यवाणी है भृगु संहिता Archived 2020-04-21 at the Wayback Machine
यह सुझाव दिया जाता है कि इस लेख या भाग का *सूजाक* के साथ विलय कर दिया जाए। (वार्ता)

**प्रमेह** या **गोनोरिया** एक यौन संचारित बीमारी (एसटीडी) है। गोनोरिया *नीसेरिया गानोरिआ* नामक जीवाणु के कारण होता है जो महिलाओं तथा पुरुषों के प्रजनन मार्ग के गर्म तथा गीले क्षेत्र में आसानी और बड़ी तेजी से बढ़ती है। इसके जीवाणु मुंह, गला, आंख तथा गुदा में भी बढ़ते हैं। गोनोरिया शिश्न, योनि, मुंह या गुदा के संपर्क से फैल सकता है। गोनोरिया प्रसव के दौरान मां से बच्चे को भी लग सकती है।

लक्षण
-----

किसी भी यौन सक्रिय व्यक्ति में गोनोरिया की बीमारी हो सकती है। जबकि कई पुरुषों में गोनोरिया के कोई लक्षण दिखाई नहीं पड़ते तथा कुछ पुरुषों में संक्रमण के बाद दो से पांच दिनों के भीतर कुछ संकेत या लक्षण दिखाई पड़ते हैं। कभी कभी लक्षण दिखाई देने में 30 दिन भी लग जाते हैं। इनके लक्षण हैं- पेशाब करते समय जलन, लिंग से सफेद, पीला या हरा स्राव। कभी-कभी गोनोरिया वाले व्यक्ति को अंडग्रंथि में दर्द होता है या वह सूज जाता है। महिलाओं में गोनोरिया के लक्षण काफी कम होते हैं। आरंभ में महिला को पेशाब करते समय दर्द या जलन होती है, योनि से अधिक मात्रा में स्राव निकलता है या मासिक धर्म के बीच योनि से खून निकलता है।

गर्भवती महिला और बच्चे पर प्रभाव
--------------------------------

यदि गर्भवती महिला को गोनोरिया है तो बच्चे को भी गोनोरिया (गानोरिया) हो सकता है क्योंकि बच्चा प्रसव के दौरान जन्म नलिका (बर्थ कैनाल) से गुजरता है। इससे बच्चा अंधा हो सकता है, उसके जोड़ों में संक्रमण हो सकता है या बच्चे को रक्त का ऐसा संक्रमण हो सकता हो जिससे उसके जीवन को खतरा हो सकता है। गर्भवती महिला को जैसे ही पता चले कि उसे गोनोरिया (गानोरिया) है तो उसका उपचार कराया जाना चाहिए जिससे इस प्रकार की जटिलताओं को कम किया जा सके। गर्भवती महिला को चाहिए कि वे स्वास्थ्य कार्यकर्ता से परामर्श करके सही परीक्षण, जांच और आवश्यक उपचार करवाए।

रोकथाम
------

इस बीमारी से बचाव का सबसे सुरक्षित तरीका अजनबियों या रोग से पीड़ित व्यक्ति से शारीरिक संबंध नहीं बनाना है। कोई भी व्यक्ति एक वफादार साथी का साथ पाकर और स्वयं अपने साथी के प्रति वफादार रह कर इस बीमारी से बच सकता है।

सन्दर्भ
-------

बाहरी कड़ियाँ
-------------

* पुरुषों में प्रमेह रोग का घरेलू उपचार

|  |  |
| --- | --- |
|  | **गोनोरिया** से संबंधित मीडिया विकिमीडिया कॉमंस पर उपलब्ध है।  |
**फीडफॉरवर्ड नियंत्रण** (feedforward control) की स्थिति तब बनती है जब सेट-पॉइंट और/या डिस्टर्बेंस से सीधे नियंत्रित चर (control variable) की सीधी कपुलिंग हो। अर्थात इसमें इनपुट सिगनल से कंट्रोल चर तक कपलिंग होती है। जहाँ फीडबैक कंट्रोल में कंट्रोल चर का मान त्रुटि (error) पर आधारित होता है वहीं फीडफॉर्वर्ड में त्रुटि के बजाय इनपुट पर आधारित होता है। प्रायः फीडबैक या फीडफॉर्वर्ड को अकेले उपयोग में न लाकर दोनो का समुचित मिश्रण का उपयोग किया जाता है।

फीडफॉरवर्ड का आधार नियंत्रित की जाने वाली प्रणाली गणितीय मॉडल का ज्ञान तथा प्रक्रिया में आने वाले डिस्टर्बैंसेस का मापन है। इनका ज्ञान जितना शुद्ध एवं प्रामाणिक होगा, फीडफॉरवर्ड का उपयोग उतने ही कारगर ढ़ंग से किया जा सकेगा।

चित्र:Control Systems.pngतीन प्रकार के नियंत्रण-तंत्र : खुला लूप, फीडबैक और फीडफॉरवर्ड

फीडफॉर्वर्ड के लाभ
------------------

फीडफॉरवर्ड नियंत्रण से मिलने वाले लाभ इतने पर्याप्त हैं कि इसको लगाने अतिरिक्त खर्च, समय और प्रयत्न करना सार्थक रहता है। 

* यदि नियंत्रित तंत्र का गणितीय मॉडल पर्याप्त शुद्धता से ज्ञात हो और फीडफॉर्वर्ड-नियम को सुविचार ढ़ंग से कार्यान्वित किया जाय तो इससे नियंत्रण की शुद्धता (Control accuracy) प्रायः एक परिमाण की कोटि (order of magnitude) तक बढ़ायी जा सकती है।

* फीडफॉर्वर्ड के प्रयोग से ड्राइव्स आदि में ऊर्जा की खपत में कमी आती है।

* स्थायित्व (Stability) में वृद्धि होती है जिससे नियंत्रित युक्ति को कम दाम, कम वजन और आसानी से उपलब्ध साधनों से बनाया जा सकता है और फिर भी वह अत्यधिक परिशुद्ध एवं तेज गति से काम करने वाली होगी।

* कम घिसन (wear and tear), कम रखरखाव का खर्च, अधिक विश्वसनीयता तथा हिस्टेरिसिस् में काफी कमी आदि इसके अन्य लाभ हैं।

* फीडफॉरवर्ड को प्रायः फीडबैक के साथ मिला देने से इच्छित परफॉर्मेंस प्राप्त किया जा सकता है।
**फीदो** (ग्रीक: Φαίδων ὁ Ἠλεῖος, जीवनकाल- चौथी शताब्दी ईसापूर्व) यूनान का दार्शनिक तथा प्राचीन यूनानी दर्शन के इतिहास में सुकरातवादियों के 'ईलियायी संप्रदाय' का संस्थापक था।

वह पाँचवीं शती ई.पू. में उत्पन्न हुआ था और एलिस (Elis) नगर का निवासी था। स्पार्टा ओर एलिस के वीच ४०१-४०० ई.पू. में हुए युद्ध में वह दास बना लिया गया था और सुकरात ने उसे दासता से छुड़ाया था। कदाचित् वह बहुत तर्कप्रिय था और उसे नीतिशास्त्र में विशेष रुचि थी। विश्वास किया जाता है कि उसने कुछ संवार्ताएँ लिखी थीं परंतु उनमें से कोई भी अब उपलब्ध नहीं। उसका मत नैतिक बुद्धिवाद कहा जाता है। सुकरात की भाँति उसने भी ज्ञान को ही सद्गुण माना एवं दर्शन को बुद्धिसंगत जीवन का सर्वश्रेष्ठ पथप्रदर्शक बताया। उस समय के बहुत से अन्य चिंतकों की भाँति उसको भी अपने समय का समाज अति पतित अवस्था में प्रतीत होता था और वह दर्शन का यह प्रकार्य समझता था कि समाज का नैतिक उत्थान संभव करे और उसे सच्ची स्वतंत्रता के स्तर पर पहुँचाए।

सुकरात के शिष्यों में फ़ीदो के महत्व का इससे पता चलता है कि उसके गुरुभाई अफ़लातून ने अपने ग्रंथ का नाम ही फ़ीदो रखा था। इसमें अफ़लातून ने अपने अमरत्व सिद्धांत का प्रतिपादन किया। आत्मा को शरीर से श्रेष्ठ एवं स्वतंत्र, जन्मजन्मांतरों में भी अक्षय, सदासम, अगोचर, शुद्ध, अपने में ही संतुष्ट, शारीरिक विकारों से मुक्त, तथा नित्य अमूर्त के ध्यान में रत, अत: सदा ही मरने अर्थात् देहत्याग में लगी हुई बताया। यह विश्वास भी प्रकट किया कि मृत्यु के साथ आत्मा विद्या के दैवी, अमर, अदृश्य जगत् को प्रयाण कर त्रुटि, मूर्खता, भय, कामवासना आदि से मुक्त हो, सदा के लिए देवताओं के संग के अक्षुण्ण आनंद का लाभ उठाती है और जीवन के शुद्ध सत्य प्रत्यय को प्राप्त हो जाती है। परंतु प्राचीन यूनानी व्याकरणशास्त्री राथेनेअस ने लिखा है कि फ़ीदो स्वयं अफ़लातून के इस ग्रंथ में उसके मुख से कहलाई गई वार्ताओं में अपने मत का यथार्थ चित्रण नहीं मानता था। फ़ीदो के एक अन्य समकालीन ऐस्किनेस ने भी फीदो शीर्षक से एक संवार्ता लिखी थी, परंतु उसमें व्यक्त विचारों का कुछ पता नहीं चलता।

सन्दर्भ
-------

1. ↑  Gellius, Aulus. Noctes Atticae (Attic Nights). ii. p. 18.
**पाम्प्लोना बड़ा गिरजाघर** (स्पैनिश: Santa María la Real) पम्प्लोना स्पेन में स्थित एक रोमन कैथोलिक गिरजाघर है। 15वीं सदी में इसे रोमानिसकीऊ शैली से बदल कर इसे गोथिक शैली में बनाया गया। पुरातत्व खुदाईओं से पता चला है कि यहाँ पहले दो गिरजाघर मौजूद थे। इस गिरजे का म्खोटा वेंतूरा रोदरीगुएज़ ने 1783 ई. में तैयार किया गया। इसका मठ 13वीं - 14वीं सदी में गोथिक शैली में बनाया गया। नवारे के राजाओं को यहीं पर दफनाया गया था। यहाँ नवारे अदालतें भी लगती थी।

इतिहास
------

The temple.
ये जगह *रोमन पोम्प्लियो* का पुराना हिस्सा थी। 1994 ई. में पुरातत्व खुदाईओं से पता चला है कि ये इमारतें और गलीआं पहिली सदी से मौजूद हैं। इस गिरजाघर को 924ई. में अब्दल अल रहमान ने अपनी मुहीम के दौरान नष्ट कर दिया था। सांको तीसरे (1004–1035) ने अपने राज्यकाल के दौरान इसे बनवाया था। 1083 से 1097 के दौरान इस गिरजे को कई बार नष्ट किया गया। बाद में इसे 1100 से 1127 ई. के दौरान इसे रोमानिस्किऊ शैली में बनाया गया। इसके मुखौटे को छोड़ कर बाकी का सारा गिरजा 1391ई. में दह गया था। इसका अब की मौजूदा बनावट 1394 में बनानी शुरू की गयी और 1501 ई. में बन कर तैयार हुई। ये गोथिक शैली में बनाई गई।

Cloister.
Cloister.

पुस्तक सूची
-----------

* Navallas, Arturo; Jusué, Carmen (eds.): *La catedral de Pamplona* (2 vols.), Pamplona: Caja de Ahorros de Navarra, 1994
* Arraiza, Jesús: *Catedral de Pamplona: la otra historia*, Pamplona: Ediciones y Libros, 1994

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***Pamplona\_Cathedral*** से सम्बन्धित मीडिया है।  |

* Cathedral of Pamplona's web page
* (स्पेनिश) Catálogo monumental de Navarra:
* The temple
* Façade
* Juan de Anchieta's *Crucified Christ*
* Choir stalls
* Main retable, now in the church of Saint Michael of Pamplona
* Charles III's sepulcher
* The 'Precious Door'
* Holy Sepulcher reliquary
* Processional monstrance
* The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on Pamplona Cathedral (no. 96)

निर्देशांक: 42°49′10.93″N 1°38′27.57″W﻿ / ﻿42.8197028°N 1.6409917°W﻿ / 42.8197028; -1.6409917

सन्दर्भ
-------
**फॉलिंग** एक 2017 की यूक्रेनी मनोवैज्ञानिक ड्रामा फिल्म है, जिसका निर्देशन मरीना स्टेपांस्काया ने किया है। फिल्म ने 52वें कार्लोवी वैरी इंटरनेशनल फिल्म फेस्टिवल  के मुख्य प्रतियोगिता कार्यक्रम और 8वें ओडेसा इंटरनेशनल फिल्म फेस्टिवल के राष्ट्रीय प्रतियोगिता कार्यक्रम में भाग लिया।  

अगस्त 2017 में, फिल्म ने "सर्वश्रेष्ठ अंतर्राष्ट्रीय फीचर फिल्म" श्रेणी में अमेरिकन एकेडमी ऑफ मोशन पिक्चर आर्ट्स एंड साइंसेज के अकादमी पुरस्कार के लिए यूक्रेन से फिल्म के नामांकन के लिए चयन में भाग लिया।

कथानक
-----

फिल्म आधुनिक कीव में होती है, जहां मुख्य 27 वर्षीय "गैर-नायक" "वीर समय" की स्थितियों में एक कठिन विकल्प बनाने की कोशिश कर रहे हैं।

एंटन, एक संगीत विलक्षण जो उन पर रखी गई अपेक्षाओं को पूरा करने में विफल रहा, स्विट्जरलैंड में दो साल के अध्ययन और कीव के पास एक न्यूरोसाइकिएट्रिक डिस्पेंसरी में शराब की लत के लिए छह महीने के उपचार के बाद घर लौटता है। उनके दादा, सख्त सिद्धांतों के व्यक्ति, बड़े शहर के आकर्षण से दूर, लड़के को गाँव ले जाते हैं। एक दिन एंटोन कात्या से मिलता है, जो उसकी तरह जीवन में अपना रास्ता खोजने की कोशिश कर रहा है। वह जल्द ही अपने प्रेमी जोहान के साथ बर्लिन की यात्रा करने वाली है, जो एक जर्मन फोटो जर्नलिस्ट है, जिससे वह मैदान के कार्यक्रमों के दौरान मिली थी। हालाँकि, एंटोन के साथ उसकी मुलाकात उसके जीवन में एक नई गति लाती है और उन दोनों पर गहरा प्रभाव डालती है ...

संदर्भ
------

1. ↑  "Українські фільми беруть участь у програмах кінофестивалю у Карлових Варах".
2. ↑  Фестиваль'17 / Заявлені Міжнародна та Національна конкурсні програми Archived 2017-06-24 at the Wayback Machine на офіційному сайті Одеського МКФ
3. ↑  "Одеський кінофестиваль оголосив програму та склад журі".
4. ↑  "Український Оскарівський комітет завершив приймання заявок". मूल से 23 अगस्त 2017 को पुरालेखित. अभिगमन तिथि 25 फ़रवरी 2022.
**फीनिक्स सोलर AG** एक जर्मन फोटोवोल्टिक कंपनी है। वे उन कंपनियो में से हैं जो सिस्टम एकीकरण प्रणाली व्यापार में शामिल है। विशेष रूप से कहे तो ये कंपनी विशाल फोटोवोल्टिक ऊर्जा संयंत्रों के डिजाइन बनाता है, उनका निर्माण करता हैं और संचालन करने में मदद करता हैं। वे केवल इतना ही नहीं पर फोटोवोल्टिक सिस्टम्स और सौर मॉड्यूल के विशेषज्ञ भी हैं और साथ साथ इनसे संबंधित उपकरणों के थोक व्यापारी है।

इतिहास
------

फीनिक्स सोलर AG एक "Bund der Energieverbraucher" नामक पहेल के अंतर्गत इसका जन्म हुआ। जिसका हिंदी अनुवादन कुछ इस प्रकार होता हैं- ऊर्जा उपभोक्ताओं के सहकारी संघ। ये संघ 1994 में शुरू हुआ था। कंपनी को आधिकारिक तौर पे 18 नवम्बर 1999 को स्थापित किया गया था और 7 जनवरी 2000 को यह कंपनी का नाम वाणिज्यिक रजिस्टर में दर्ज किया गया था। 25 मई 2007 की वार्षिक आम सभा में शेयरधारको ने इसका नाम "Phönix SonnenStrom AG" से "Phoenix Solar AG" बदलने की मंजूरी दे दी। फोनिक्स सोलर AG का मुख्यालय सुलज़ेमूस, म्युनीच पश्चिमोत्तर भाग, जर्मनी में स्थित हैं। कंपनी के अन्य कार्यालय जर्मनी सहित इटली, स्पेन, ग्रीस, सिंगापूर और ऑस्ट्रेलिया जैसे राष्ट्र में भी स्थापित हैं।

18 नवम्बर 2004 से लेके आज तक "Phoenix SonnenAktie" (कंपनी के शेयर) म्युनीच, फ्रैंकफर्ट, बर्लिन/ब्रेमेन और स्टटगार्ट के ओ.टी.सी. स्टॉक एक्सचेंजों पर बिकते हैं। M पर शेयर ट्रेडिंग की शुरुआत के साथ (म्यूनिख स्टॉक एक्सचेंज का खंड जो छोटे और मध्य वर्गीय कंपनियों के लिए समर्पित हैं), 27 जुलाई २००५ की दिनांक से "Phoenix Solar AG" ने अपने अतिरिक्त पूंजी का उपयोग करने की इजाज़त प्राप्त की ओर एक व्यापक निवेश दर्शकों तक पहुँच पाए. जून 27, 2006 पर फीनिक्स के शेयरों आधिकारिक तौर पर सूचीबद्ध थे और वे फ्रैंकफर्ट स्टॉक एक्सचेंज (Prime Standard) पर भी व्यापार करने लगे. मार्च २००८ के बाद से Phoenix Solar शेयर TecDAX शेयर बाजार सूचकांक के संघटक हैं।

इशारा
-----

1. 1 2 3 4 5 6  "Annual Report 2010" (PDF). Phoenix Solar. मूल (PDF) से 28 अप्रैल 2011 को पुरालेखित. अभिगमन तिथि 22 अप्रैल 2011.
2. ↑  Prodhan, Georgina (14 मई 2008). "Phoenix Solar swings to Q1 profit, raises guidance". *Reuters*. अभिगमन तिथि 22 नवम्बर 2009.

बाह्य लडी
---------

* साँचा:वेबसाइट
|  |
| --- |
|  |

 
Bombay प्रेसीडेंसी, १९०९, दक्षिणी भाग
**बंबई प्रेसीडेंसी**  ब्रिटिश भारत का एक पूर्व-प्रान्त था। इसकी स्थापना १७वीं शताब्दी में हुई थी। इसे १८४३ से १९३६ तक 'बॉम्बे और सिन्ध' तथा 'बॉम्बे प्रोविन्स' कहा जाता था। इसका मुख्यालय मुम्बई था। अपने सबसे बड़े आकार में इस प्रेसिडेन्सी के अन्तर्गत कोंकण, वर्तमान महाराष्ट्र के नासिक तथा पुणे मण्डल, वर्तमान गुजरात के अहमदाबाद, आणन्द, भरूच गांधीनगर, खेड़ा, पंचमहल और सूरत जिले, वर्तमान कर्नाटक के बगलकोट, बेलागवी, बीजापुर, धारवाड़, गडग, हावेरी तथा उत्तर कन्नडा जिले , पाकिस्तान का वर्तमान सिन्ध प्रान्त, तथा यमन का अडेन कॉलोनी आते थे।

अपनी सबसे बड़ी सीमा पर, बॉम्बे प्रेसिडेंसी में गुजरात के वर्तमान दो राज्य, पश्चिमी राज्य के पश्चिमी दो तिहाई, कोंकण, देश और कंदेश, और उत्तर-पश्चिमी कर्नाटक राज्य शामिल थे; इसमें पाकिस्तान के सिंध प्रांत (1847-19 35) और यमन में एडन (1839-1939) भी शामिल थे।. प्रेसीडेंसी के जिलों और प्रांत सीधे ब्रिटिश शासन के अधीन थे, जबकि मूल या रियासतों का आंतरिक प्रशासन स्थानीय शासकों के हाथों में था। हालांकि, राष्ट्रपति ने राजनीतिक एजेंसियों के माध्यम से उनके साथ रियासतों और ब्रिटिश संबंधों की रक्षा में कामयाब रहे। बंगाल प्रेसिडेंसी और मद्रास प्रेसिडेंसी के साथ बॉम्बे प्रेसिडेंसी ब्रिटिश शक्ति के तीन प्रमुख केंद्र थे।.

सन्दर्भ
-------



1. ↑  Jerry DuPont (2001). *The Common Law Abroad: Constitutional and Legal Legacy of the British Empire*. Wm. S. Hein Publishing. पृ॰ 563. आई॰ऍस॰बी॰ऍन॰ 978-0-8377-3125-4. मूल से 19 जून 2013 को पुरालेखित. अभिगमन तिथि 15 September 2012.
2. ↑  Bulliet, Richard W.; Bulliet, Richard; Crossley, Pamela Kyle; Daniel R. Headrick; Steven W. Hirsch; Lyman L. Johnson; David Northrup (1 January 2010). *The Earth and Its Peoples: A Global History*. Cengage Learning. पृ॰ 694. आई॰ऍस॰बी॰ऍन॰ 978-1-4390-8475-5. मूल से 19 जून 2013 को पुरालेखित. अभिगमन तिथि 16 April 2012.
पारम्परिक बइ पोशाकों में स्त्रियाँ
एक पारम्परिक बइ घर
**बइ** या **बइप** (चीनी: 白族, बइ त्सू; अंग्रेजी: Bai या Baip) दक्षिण पश्चिमी चीन में बसने वाली एक मानव जाति है। सन् २००० में इनकी कुल आबादी १८,५८,०६३ थी, जिसमें से ८०% युन्नान प्रांत के दाली बइ स्वशासित विभाग (Dali Bai Autonomous Prefecture) में रहते हैं। कुछ बइ समुदाय युन्नान के अन्य इलाकों में और पड़ोसी गुइझोऊ प्रान्त (बीजीए क्षेत्र) और हूनान प्रान्त (संगझी क्षेत्र) में भी बसते हैं। बइ लोग अपनी अलग बइ भाषा बोलते हैं, जिसमें वे अपने समुदाय को 'बइत्सि' के नाम से बुलाते हैं।

धार्मिक मान्यताएँ
-----------------

अधिकतर बइ लोग बौद्ध धर्म के अनुयायी हैं हालांकि इनमें से बहुत सर्वात्मवाद में भी आस्था रखते हैं। इनके समुदायों में अक्सर स्थानीय ग्राम देवता को, ऐतिहासिक नायकों को देवता रूप में, या फिर किसी प्राकृतिक तत्व के अधिदेव को पूजा जाता है। कुछ बइ लोग ताओ धर्म और ईसाई धर्म के अनुयायी भी बन गए हैं। इसके अलावा कुछ इस्लाम के अनुयायी भी मिलते हैं जिन्हें चीनी सरकार हुई लोगों में श्रेणीत करती है हालांकि वे स्वयं को 'बइ हुई' बुलाते हैं।

खानपान
------

बइ खाने में चावल, मछली और सूअर के मांस पर ज़ोर है, हालांकि पहाड़ी इलाकों में मक्का भी खाया जाता है। इस समुदाय का 'तीन चाय समारोह' (Three Course Tea, 三道茶, सान दाओ चा) मशहूर है जो ब्याह-त्योहारों और ख़ास अतिथियों के सत्कार में आयोजित किया जाता है। चीनी भाषा में इसका वर्णन 'ईकू, आरतिएन, सन हुई वेई' (一苦二甜三回味) से किया गया है, यानि 'पहली कड़वी है, दूसरी मीठी है, तीसरी स्वाद छोड़कर सोच में डाल देती है'।

इन्हें भी देखें
---------------

* बइ भाषा
* दाली शहर
* युन्नान

सन्दर्भ
-------

1. ↑  "Bai Ethnic Group". मूल से 16 जुलाई 2012 को पुरालेखित. अभिगमन तिथि 13 सितंबर 2012.
एक अमरीकी महिला मैराथॉन दौड़ पूरा करते हुए अपनी प्रसन्नता को मुस्कुराहट के रूप में दिखा रही है।
**प्रसन्नता** मानवों में पाई जाने वाली भावनाओं में सबसे सकारात्मक भावना है। इसके होने के विभिन्न कारण हो सकते हैं:

* अपनी इच्छाओं की पूर्ति से संतुष्ट होना।
* अपने दिन-रात के जीवन की गतिविधियों को अपनी इच्छाओं के अनुकूल पाना।
* किसी अचानक लाभ से लाभांवित होना।
* किसी जटिल समस्या का समाधान प्राप्त होना।
* दिन के कार्य के बाद परिजनों या दोस्तों की संगत।
* किसी परिजन या मित्र की कामयाबी।
* किसी मनोरंजक कार्यक्रम को दिलचस्प या मनमोहक पाना।

इन कारणों के अलावा भी कुछ लोग स्वभाव से हमेशा प्रसन्न रहने की कोशिश करते हैं और जीवन की हर चुनौती को सकारात्मक रूप से स्वीकार करते हैं। हँसी और मुस्कुराहट खुशिया के लक्षण हैं। इसी को खुशी भी कहते हैं।

प्रसन्नता के बारे में विद्वानों की राय
--------------------------------------

बुद्धिजीवियों की राय है कि कोई भी उन आतंरिक कारकों जैसे आत्मविश्वास, ध्यान, केंद्रित होना और संतुष्टि को आसानी जगा सकता है जो प्रसन्नता के लिए आवश्यक है। यही वह तत्व हैं जो कि संपूर्ण प्रसन्नता को जगा सकेगेंगे और यह मानव क्षमता और दूसरे मनुष्यों की मदद की भावना को भी जगा सकते हैं।

इन्हें भी देखें
---------------

* खुशिया
* जैविक-मनोसामाजिक नमूना
* बहिर्मुखता और अंतर्मुखता
* सुखवाद का ट्रेडमिल
* लॉरि सॅन्टोस
* उन्माद
* सुखवाद का विरोधाभास
* प्रसन्नता का दर्शन
* आमोद प्रमोद
* मनोवैज्ञानिक कल्याण
* सेरोटोनिन
* व्यक्तिपरक कल्याण

सन्दर्भ
-------

1. ↑  "संग्रहीत प्रति". मूल से 11 सितंबर 2018 को पुरालेखित. अभिगमन तिथि 11 सितंबर 2018.

बाहरी कड़ियाँ
-------------

* खुश रहने का सबसे 10 आसान तरीका[*मृत कड़ियाँ*]
* खुश रहने के तरीके (लाइफस्टाइल चाचा )
**बनवारी लाल** (अंग्रेजी: Banwari Lal, जन्म: ग्राम तिलोकपुर जिला शाहजहाँपुर) ब्रिटिश काल के दौरान उत्तर प्रदेश में गठित क्रान्तिकारी संगठन हिन्दुस्तान रिपब्लिकन ऐसोसिएशन का सक्रिय सदस्य ही नहीं अपितु रायबरेली का जिला संगठनकर्ता भी था। ९ अगस्त १९२५ को काकोरी के समीप हुई ऐतिहासिक डकैती में समूचे हिन्दुस्तान से ४० व्यक्तियों को गिरफ्तार किया गया था। बनवारी लाल की गिरफ्तारी रायबरेली से हुई थी।

काकोरी काण्ड के मुकदमे के दौरान जब उस पर पुलिस ने दबाव डाला तो वह टूट गया और वायदा माफ गवाह (अंगेजी में अप्रूवर) बन गया। बनवारी लाल शाहजहाँपुर सदर तहसील के तिलोकपुर गाँव का रहने वाला था। अप्रूवर बन जाने के बाद भी काकोरी काण्ड में शामिल होने के कारण उसे ५ वर्ष के कारावास में रखा गया।  हुई थी। जेल से छूटने के बाद वह अपने बाल-बच्चों के साथ अपने गाँव में रहने लगा।

कुछ समय बाद जब उसे अपने गाँव के ब्राह्मणों से जान का खतरा महसूस हुआ तो उसने वह गाँव छोड़ दिया और पास के ही दूसरे गाँव केशवपुर में रहने लगा जहाँ उसकी कायस्थ बिरादरी के काफी लोग रहते थे। सन् २००० के आसपास उसकी मृत्यु हो गयी।
.

इन्हें भी देखें
---------------

* काकोरी काण्ड

बाहरी कड़ियाँ
-------------

* Freedom fighters from Shahjahanpur शाहजहाँपुर के स्वतन्त्रता सेनानी
* मानचित्र पर तिलोकपुर व केशवपुर की लोकेशन[*मृत कड़ियाँ*]

सन्दर्भ
-------

1. ↑  डॉ॰ एन० सी० मेहरोत्रा व मनीषा टण्डन *स्वतन्त्रता आन्दोलन में शाहजहाँपुर जनपद का योगदान* पृष्ठ १२४-१२५
2. ↑  क्रान्त (2006). *स्वाधीनता संग्राम के क्रान्तिकारी साहित्य का इतिहास*. **2** (1 संस्करण). नई दिल्ली: प्रवीण प्रकाशन. पृ॰ 549. आई॰ऍस॰बी॰ऍन॰ 81-7783-120-8. मूल से 14 अक्तूबर 2013 को पुरालेखित.

*
The logos of the five "big tech" companies, Apple, Facebook, Google, Amazon, and Microsoft. "बिग टेक" कंपनियां। बाएं से: Google, Apple, Facebook, Amazon और Microsoft 
 **बिग टेक** , जिसे  **प्रौद्योगिकी दानव** ,  **द बिग फ़ोर**  और  **बिग फ़ाइव**  के रूप में भी जाना जाता है, संयुक्त राज्य अमेरिका के सूचना प्रौद्योगिकी उद्योग में पाँच सबसे बड़ी और सबसे प्रभावशाली कंपनियों को दिया गया नाम है- अर्थात् अमेज़न, ऐप्पल, फ़ेसबुक, गूगल और माइक्रोसॉफ़्ट। ये कम्पनियाँ विश्व स्तर पर सबसे मूल्यवान सार्वजनिक कम्पनियों में से हैं, जिनमें से प्रत्येक का अधिकतम बाजार पूंजीकरण लगभग 500 अरब (5 खरब) डॉलर से लेकर लगभग 2,000 अरब (20 खरब) अमेरिकी डॉलर तक है।

एकाधिकारवादी प्रथाओं पर चिन्ताओं ने संयुक्त राज्य अमेरिका में न्याय विभाग और संघीय व्यापार आयोग और यूरोपीय आयोग से अविश्वास जाँच की ओर अग्रसर किया है। टिप्पणीकारों ने इन कम्पनियों के गोपनीयता, बाजार शक्ति, मुक्त भाषण और सेंसरशिप, और राष्ट्रीय सुरक्षा और कानून प्रवर्तन पर प्रभाव पर सवाल उठाया है। यह अनुमान लगाया गया है कि कम्पनियों द्वारा बनाए गए पारिस्थितिकी तन्त्र के बाहर दिन-प्रतिदिन डिजिटल दुनिया में रहना सम्भव नहीं हो सकता है। यह देखा गया है कि कम्पनियाँ उपभोक्ताओं को मुफ्त में अपनी सेवाएँ प्रदान करके लोकप्रिय बनी रहती हैं।

बाहरी कड़ियाँ
-------------

* कैसे Amazon, Apple, Facebook और Google हमारी भावनाओं में हेरफेर करते हैं - TED में स्कॉट गैलोवे


1. ↑  "The Economics of Big Tech". *Financial Times* (अंग्रेज़ी में). March 29, 2018. अभिगमन तिथि June 6, 2019.
2. ↑  "We're Stuck With the Tech Giants. But They're Stuck With Each Other". *New York Times* (अंग्रेज़ी में). November 13, 2019. अभिगमन तिथि April 22, 2020.
3. ↑  "How much power does tech 'big four' have?". *BBC News* (अंग्रेज़ी में). अभिगमन तिथि 2021-03-31.
4. ↑  "Do the U.S.'s Big Four Tech Companies Have a Vision for the Future?". *Harvard Business Review*. 2020-07-24. आइ॰एस॰एस॰एन॰ 0017-8012. अभिगमन तिथि 2021-03-31.
5. ↑  "The 'Big Five' Could Destroy the Tech Ecosystem". *Bloomberg.com*. November 15, 2017. अभिगमन तिथि August 28, 2020.
6. ↑  "Most Valuable Companies in the World - 2020". *FXSSI - Forex Sentiment Board* (अंग्रेज़ी में). मूल से January 27, 2020 को पुरालेखित. अभिगमन तिथि January 27, 2020.
7. ↑  Bursztynsky, Jessica (August 19, 2020). "Apple becomes first U.S. company to reach a $2 trillion market cap". *CNBC*. अभिगमन तिथि October 15, 2020.